alexandrainst/scandi-wiki huggingface dataset:
Christen Democratisch en Vlaams

Christen-Democratisch en Vlaams («Kristeligdemokratisk og Flamsk», CD&V) er et flamsk kristeligdemokratisk sentrumsparti i Belgia. 

Partiet fikk sitt nåværende navn den 29. september 2001. Før dette het partiet Christelijke Volkspartij («Kristelig Folkeparti», CVP). 

Etter parlamentsvalget i juni 2007 har CD&V sammen med koalisjonspartneren N-VA utgjort den største politiske kraften i landet.

Historie
Partiet har sin opprinnelse i PSC-CVP, et katolsk belgisk politisk parti som eksisterte fra 1944 til 1968, og som igjen hadde røtter i enda tidligere katolsk parti. I mellomkrigstiden ble sistnevnte parti organisert ut fra fire pillarer: en politisk del, en organisasjon for arbeidere, en organisasjon for bønder og en organisasjon for middelklassen. Etter andre verdenskrig etablerte partiet også to regionale/språklige grupperinger, CVP og PSC. Disse beveget seg bort fra hverandre etter 1965 og partiet ble formelt splittet i 1968, med Parti Social Chrétien (PSC) i Vallonia og Christelijke Volkspartij (CVP) i Flandern. Det flamske CVP har i hele etterkrigstiden vært det største av de to og har kontrollert nasjonale politiske nøkkelposisjoner, noe som har gitt opphav til uttrykket «CVP-staten». CVP satt nesten sammenhengende ved makten fram til 1999.

Partiledere 
1945–1947 Gilbert Mullie         (død 1962)                                      
1947–1949 Paul Willem Segers     (død 1983)                                  
1949–1959 Jef De Schuyffeleer    (død)                                         
1959–1961 Fred Bertrand                                                       
1961–1963 Jozef (Jos) De Saeger  (død 2000)                                
1963–1972 Robert Vandekerckhove  (død 1980)                                
1972–1979 Wilfried Martens                                                    
1979–1982 Leo Tindemans                                                       
1982–1988 Frank Swaelen          (død 2007)                                                                         
1988–1993 Herman Van Rompuy                                                   
1993–1996 Johan Van Hecke                                                     
1996–1999 Marc Van Peel                                                       
1999–2003 Stefaan De Clerck                                                   
2003–2004 Yves Leterme                                                        
2004–2007 Jo Vandeurzen  
2007–2008 Etienne Schouppe
2008-2008 Wouter Beke
2008–2010 Marianne Thyssen
2010– Wouter Beke

Eksterne lenker 
 

Politiske partier i Belgia
Kristeligdemokratiske partier
Politiske partier etablert i 1945
1945 i Belgia
Stein Rønning

For billedkunstneren, se Stein Rønning (billedkunstner).

Stein Rønning (født 28. mai 1965 på Tau i Strand kommune, død 23. januar 2008) var en norsk karateutøver.
 
Han ble den første nordmann på herresiden som ble verdensmester, og er foreløpig den eneste norske verdensmesteren på herresiden. (Bodil Grødem første kvinne i 1985) Han slo gjennom i Oslo i 1985 da han som første nordmann i herreklassen ble europamester i karate (Bodil Grødem 1982) Han ble flere ganger europamester før han i 1990 toppet karrieren med å bli verdensmester i Mexico.

Referanser

Eksterne lenker 
 
 Dagbladet om Stein Rønning
 Stein Rønning er gått bort – minneord i Stavanger Aftenblad

Norske karateka
Personer fra Strand kommune
Fødsler i 1965
Dødsfall i 2008
Kongepokalvinnere i kampsport
Energiprosent

Energiprosent (E%)  er en angivelse av hvilke andeler av kostens totale energiinnhold som kommer fra karbohydrat, fett og protein.

I gjennomsnittskosten bidrar karbohydrat, fett og protein omtrent med henholdsvis 50, 35 og 15 E%. Anbefalt fordeling av de energigivende næringsstoffene er at karbohydrat bør bidra med 50–60 E%, fett med 25–35 E% og protein med 10–20 E%.

Eksempel på beregning av E%
80 gram fett bidrar med ca. 3000 kJ (80 g × 37 kJ/g = 2960 kJ). Hos en person med et totalt daglig energiinntak på 10000 kJ bidrar et slikt fettinntak med 30 E%: (3000 kJ / 10000 kJ) × 100 = 30 %

Helse
Kristiansand Avis

Kristiansand Avis er en annonsefinansiert, gratis lokalavis som distribueres til alle husstandene i Kristiansand, Søgne, Songdalen og Vennesla kommune, via avisstativer på strategiske steder og direkte til en rekke bedrifter. Avisen kommer ut hver torsdag, og hadde et opplag på  i 2014.

Nedslagsfeltet er hovedsakelig Kristiansand og omegn. Avisen har som mål å være tett på byens befolkning og å bringe gode saker med lokal forankring. Nyheter er det viktigste stoffområdet, men avisen inneholder også featuresaker, bildereportasjer og portrettintervjuer. Avisen har et panel med lokale, profilerte skribenter knyttet til seg. Avisen legges i sin helhet ut på internett på avisens hjemmeside.

Avisen arbeider etter tekstreklameplakaten og redaktørplakaten og lager et uavhengig, redaksjonelt produkt.

Avisen har som andre medier sin hovedinntektskilde i annonser. Eierselskapet, Kristiansand Avis AS, ble stiftet i 2002. Aksjene eies i dag av Schibsteds mediehus Fædrelandsvennen.

Eksterne lenker
 

Gratisaviser i Vest-Agder
Kultur i Kristiansand
Aviser etablert i 2002
Kristin Zachariassen

Kristin Zachariassen (født 11. mars 1965) er en norsk skuespiller som har vært med i en rekke filmer, TV-serier og teater. Hun er kanskje mest kjent som Tonje i Kvinnen i mitt liv og for sin rolle som kabinsjef Jasmin Rosenrot i den norske situasjonskomedien Luftens Helter. I 2011 var Zachariassen programleder for første sesong av Kjendisbarnevakten.

Filmografi (utvalg) 
 2003 – Kvinnen i mitt liv
 2004 – Den som frykter ulven
 2006 —Johnny og Johanna
 2014 – Kule kidz gråter ikke

Pluss en liten rolle i Hotel Cæsar i sesong 19 eller 20

Referanser

Eksterne lenker 
 

Norske skuespillere
Socialisten en Progressieven Anders

Socialisten en Progressieven Anders («Sosialister og progressive -Annerledes», sp.a) er et flamsk sosialdemokratisk parti i Belgia. Partiet het fram til 2001 Socialistische Partij (SP), deretter Socialistische Partij Anders sp.a) fram til 2009, da det fikk sitt nåværende navn. For tiden har partiet valgteknisk samarbeid med det venstreliberale partiet SPIRIT.

Historie 
Det belgiske arbeiderpartiet ble dannet i 1885, skiftet navn til det belgiske sosialistparti i 1944 og ble splittet etter region i 1978, Parti socialiste (PS) i Vallonia og Socialistische Partij i Flandern. Mens PS har vært det dominerende partiet i Vallonia, har de flamske sosialistene måttet kjempe mot et dominerende kristeligdemokratisk parti i Flandern. Det flamske sosialistpartiet hadde ikke de samme tradisjonelle industrimiljøene å hente sine velgere fra som det vallonske søsterpartiet har hatt. På grunn av den større flamske befolkningen har det likevel fått nær den samme stemmeandelen nasjonalt som PS. De flamske sosialistene hentet på 1980-tallet ny støtte fra økologi- og fredsbevegelsen og forsøkte også å hente støtte fra katolske velgere. Partiets velgere er også noe yngre enn velgerne til det vallonske PS. De to sosialistpartiene har stått mot hverandre i regionale spørsmål samt i forsvars- og utenrikspolitikken.

Eksterne lenker 
 

Politiske partier i Belgia
Sosialdemokratiske partier
Etableringer i 1885
Politiske partier etablert i 1978
1880-årene i Belgia
1978 i Belgia
Marry Ailonieida Somby

Marry Ailonieida Sombán Mari (tidligere Marry Aslaksdatter Somby; født 31. juli 1953 i Deanu/Tana) er en samisk forfatter, teaterarbeider og billedkunstner, bosatt i Tromsø og Sirma.

Hun debuterte i 1976 med Ámmul ja alit oarbmælli, som ble den første barnebok på samisk. Boka kom på norsk året etter med tittelen Ammul og den blå kusinen. Samiske myter og folketro er sentrale tema i hennes barnebøker, som har utkommet både på norsk og nordsamisk. I tillegg til barnebøker har hun også skrevet prosa og poesi for voksne og hun har laget flere teaterstykker. Hun var tidlig opptatt av det globale urfolksperspektivet og bodde i flere år blant urfolk i Nord-Amerika. En kan se innflytelsen av dette oppholdet i flere av verkene hennes. Sombán Mari var en av initiativtakerne til å stifte Samisk forfatterforening i 1979.

Sombán Mari har mottatt flere priser og nominasjoner. I 2016 ble utgivelsen Čerbmen Bizi – Girdipilohtta nominert til Nordisk råds litteraturpris for barne- og ungdomslitteratur for det samiske språkområdet. Boken Beaivvás Mánát / Leve blant reptiler mottok i 2021 Gull i Grafills Årets vakreste bøker i kategorien Artists' books (designet av Petri Henriksson og Sandra Stokka for Blank Blank Studios). I 2022 er diktboken nominert Nordisk råds litteraturpris fra det samiske språkområdet.

Bibliografi 
 Ráiddostallan  (1983) / Raiden går (1993)
 Solens datter : et samisk eventyr / Beaivvas nieida (1990) (også svensk utgave)
 Uhcastáloš  (1993)
 Guovžža gazza ; ja Guovssahasa lávlla (1993)
 Krigeren, elskeren og klovnen = Mu apache ràhkesvuohta (1994), dikt, samisk og parallelltekst
 Ráhkisvuoða soahki. Beaivváš sámi teáhter, 1996
 Samisk skyggespill. Med Anne Helgesen. Dukketeatermanus, 1998
 Okto = Alene; et drama om John Andreas Savio. Beaivváš sámi teáhter, 2002
 Bajándávgi  (2004)
 Onkel Gunnar koker saus (2012)
 Čerbmen Bizi : girdipilohtta (2013)
 Reinkalven Lille Bizi – den flygende pilot (2014)
 Stáinnak : mánaid/nuoraidromána (2016)
 Beaivvás Mánát / Leve blant reptiler (2020)

Referanser

Kilder 
 somban.com: portretter og bokomslag
 Birkeland, Risa, Vold. Norsk barnelitteraturhistorie. 2. utg. Samlaget, 2005 ISBN 82-521-5933-8
 Morten Haugen (red.). Barnas forfatterleksikon. Damm, 2003
 SNL

Eksterne lenker
Presentasjon av Marry Ailonieida Sombán Mari i Forfatterkatalogen på Forfattersentrums nettsider
Kunstnerens hjemmeside

Norske barnebokforfattere
Norske dramatikere
Samiske forfattere
Personer fra Tana kommune
Figurteater
Brittany Hargest

Brittany Lynne Hargest (født 2. august 1988 i Durham i Nord-Carolina) er en kristen sanger og danser fra USA. Hun var det yngste medlemmet av den nå oppløste popgruppen jump5, der også broren Brandom Hargest var med.

Hun er datter av Greg Hargest og Robin Hargest. Hun er metodist. Hun vokste opp i Frankling, en forstad til Nashville i Tennessee.

Fra en alder av to å, har hun sunget, spilt piano og gitar, danset og turnet. Sammen med broren har hun medvirket i mange videoer og har spilt inn flere forskjellige samlealbum. Da hun var seks år, prøvde hun seg i gruppen som skulle bli jump5, hun sang «Somewhere over the Rainbow». Hun klaget over at hun ikke sang bra, så hun valgte å satse mest på dansetalentet.

Eksterne lenker 
 
 
 
 

Sangere fra USA
Personer fra Durham i Nord-Carolina
Personer fra Williamson County i Tennessee
Per Olav Reinton

Per Olav Reinton (født 6. september 1941) er en tidligere norsk journalist og programleder i NRK.

Reinton er utdannet statsviter (magister i statsvitenskap). Han har tidligere arbeidet ved Institutt for fredsforskning (PRIO) og vært rektor ved Norsk journalisthøgskole. Fra 1989 var han redaksjonssjef i NRK P2 og programleder for radioprogrammer om politikk, mat og musikk.  Han har også vært leder av Gamlebyeh historielag i Oslo.

Bibliografi 

 Om Friheten på barrikaden - 2021 - ISBN 978-82-92945-742
 Opera! En håndbok sammen med Nina Krohn - 2008
 Streif : matmøter i norske kulturlandskap - 2006 - ISBN 82-92546-04-9
 Fiksjon som fakta – en mediekommentar - 2004 - ISBN 82-7147-272-0
 Undersøkende formidling – den journalistiske formel - 1992 - ISBN 82-00-21325-0
 30-åring skutt i hodet – pressens frivillige slaveri - 1990 - ISBN 82-02-12429-8
 Den gode europeer - 1971 - ISBN 82-05-00394-7

Referanser

Eksterne lenker 
 : Opera mellom to permer Artikkel i Dagbladet 11. mars 2008 side 56-57 av Terje Mosnes

Fødsler i 1941
NRK-journalister
Norske statsvitere
Norske fredsforskere
Istra

Istra kan vise til:

Istra (by) – en by i Moskva oblast i Russland.
Istra (elv i Russland) – ei elv i Moskva oblast i Russland
Istra (Romsdal) – ei sideelv til Rauma
Istra – det kroatiske og slovenske navnet på halvøya Istria
Libris (bokhandel)

Libris er en norsk bokhandelkjede. Kjeden eides inntil 2010 av NorgesGruppen, og deretter av Norli Libris.

Libris og Interbok ble slått sammen 17. oktober 2005 under navnet Libris. I oktober 2010 inngikk Norli Gruppen og NorgesGruppen Bok og Papir AS avtale om å fusjonere selskapene. Kjedenavnet Libris skulle beholdes. Det nye selskapet blir eid med 51 % av Aschehoug og 49 % av NorgesGruppen Fusjonen ble i første omgang stanset av Konkurransetilsynet
Fusjonen ble godkjent i april 2011 av Konkurransetilsynet under forutsetning av at det nye selskapet solgte seg ned i sju handelsområder: Trondheim, Kristiansand, Drammen, Kongsberg, Lillehammer, Haugesund og Levanger, der markedsmakten ble vurdert som for stor.

Se også 
 Libris (Latinske ord og uttrykk)

Referanser

Eksterne lenker 
 Nettside

Norske bokhandler
Fernando Gago

Fernando Rubén Gago (født 10. april 1986) er en argentinsk fotballtrener og tidligere fotballspiller som er hovedtrener for Club Atlético Aldosivi.

Gago har tidligere spilt for Real Madrid, Roma og Valencia, samt landslagsfotball for Argentina.

Gago ble olympisk mester for Argentina i 2008.

Referanser

Eksterne lenker 
 
 «Fernando Gago», profil på Boca Juniors' hjemmeside 

Argentinske fotballspillere
Argentinske fotballtrenere
Olympiske mestere for Argentina
Medaljevinnere under Sommer-OL 2008
Deltakere for Argentina under Sommer-OL 2008
Fotballspillere under Sommer-OL 2008
Spillere i Fotball-VM 2014
Spillere i Copa América 2007
Spillere i Copa América 2011
Spillere i Copa América 2015
Fotballspillere for Real Madrid CF
Fotballspillere for Boca Juniors
Fotballspillere for AS Roma
Fotballspillere for Valencia CF
Fotballspillere for CA Vélez Sarsfield
Personer fra provinsen Buenos Aires
Olympiske medaljevinnere i fotball
Prim (pålegg)

Prim er et meieriprodukt med lange tradisjoner i Norge, både som pålegg og som smakstilsetning i annen mat. Prim lages på samme måte som brunost, men man koker ikke myseblandingen så lenge. Prim inneholder dermed mer vann enn brunosten, og den er derfor mykere og smørbar. Hovedproduksjonen av prim i Norge i dag foregår hos Tine Meierier Sør Voll. Tidligere brukte man biproduktene fra produksjon av prim til å lage pultost.

Innhold av karbohydrater i Prim 
Prim inneholder 54 gram karbohydrater per 100 gram

Eksterne lenker 
 Tradisjoner Prim
 TINE Meieriet Sør Voll
Norsk mat
Pålegg
Meieriprodukter
Shoreham Hotel

Shoreham Hotel er et hotell i nordvestre Washington, DC, eid av Omni Hotels. Det ligger på hjørnet mellom Connecticut Avenue og Calvert Street. Det ble tegnet av Waddy Butler Wood og bygd i 1930.

Eksterne lenker

 
  Hotellhistorie

Hoteller i USA
Byggverk i Washington, D.C.
Matematikksenteret

Nasjonalt senter for matematikk i opplæringen, vanligvis omtalt som Matematikksenteret, er et nasjonalt ressurssenter for matematikkdidaktisk kompetanse. Matematikksenteret har som hovedoppgave å lede og koordinere utvikling av nye og bedre arbeidsmåter og læringsstrategier i matematikkopplæringen i barnehage, grunnskole, videregående skole, voksenopplæring og lærerutdanning i Norge. Senteret ble opprettet 1. august 2002, og er et av 10 nasjonale sentra underlagt Utdanningsdirektoratet. Matematikksenteret er plassert ved NTNU i Trondheim.

Eksterne lenker
 Nasjonalt senter for matematikk i opplæringen
 Nationellt Centrum för Matematikutbildning (NCM)
 Utdanningsdirektoratet

 

Matematikkdidaktikk
Etableringer i 2002
Belphegor

Belphegor er et østerriksk blackened death metal-band opprettet i 1993. Bandet har tatt navnet sitt fra demonen Belphegor.

Diskografi
Bloodbath in Paradise (EP, 1993)
Obscure and Deep (EP, 1994)
The Last Supper (1995)
Blutsabbath (1997)
Necrodaemon Terrorsathan (2000)
Infernal Live Orgasm (konsertalbum, 2002)
Lucifer Incestus (2003)
The Last Supper/Blutsabbath (samlealbum, 2004)
Goatreich – Fleshcult (2005)
Pestapokalypse VI (2006)
Bondage Goat Zombie (2008)
Walpurgis Rites – Hexenwahn (2009)
Blood Magick Necromance (2011)
  Conjuring the Dead (2014)

Eksterne lenker 
 
 
 

Black metal-band
Death metal-band
Band etablert i 1993
L’Abidjanaise

«L'Abidjanaise» (Abidjans sang) er nasjonalsangen til Elfenbenskysten. Sangen ble landets nasjonalsang i 1960, og er det fortsatt selv om Abidjan mistet status som hovedstad i 1984. Teksten er skrevet av Mathieu Ekra, Joachim Bony og Pierre Marie Coty mens musikken er komponert av Pierre Marie Coty og Pierre Michel Pango.

Eksterne lenker 

Elfenbenskysten
Tsjernogolovka

Tsjernogolovka (russisk: Черноголо́вка) er en by i Moskva oblast i Russland. Den ligger 43 km nordøst for Moskvas bygrense. Bystatus ble innvilget i 2001. Innbyggertall: 20 284 (folketelling 2002)

Tsjernogolovka er et større russisk senter for vitenskapelig forskning. Byen huser mange forskningsinstitusjoner under Det russiske vitenskapsakademi, hovedsakelig innen fysikk og beslektede grener.

Bosetningen Tsjernogolovl har vært kjent siden 1300-tallet. Tsjernogolovka ble første gang offisielt nevnt i 1710.

I 1956 vokste Tsjernogolovka til et vitenskapelig senter ved hjelp av Nobelprisvinneren Nikolaj Semjonov. Semjonov startet den eksperimentelle grenen av Moskva Institutt for Kjemisk Fysikk, som i løpet av 1960s–1970-tallet vokste til et forskningssenter. I 2001 fikk Tsjernogolovka innvilget bystatus.

Referanser

Eksterne lenker
 
 Tsjernogolovkas nettsted
 Tsjernogolovka Vitenskapssenter
 Generell informasjon

Byer i Moskva oblast
Lengste ord i engelsk

Lengste ord i engelsk spørs på definisjonen av hva som klassifiseres som et engelsk ord. Engelsk tillater nye ord ved konstruksjon; lange ord er bundet sammen av flere; stedsnavn kan bli ansett som ord; tekniske uttrykk kan bli veldig lange. Lengde kan defineres ortografisk og ved antall skrevne bokstaver eller ved fonologi og antall fonem.

Ordbøker
Det lengste ordet som er oppført i en større engelsk ordbok er pneumonoultramicroscopicsilicovolcanoconiosis, et 45-bokstaver langt ord som viser til en lungesykdom som fåes ved innhalering av veldig fine silikonpartikler, spesielt fra vulkaner. Research har gjort det klart at ordet stammer fra en bløff. Den har siden blitt brukt i nærheten av dets originale mente mening, og gir dermed litt gyldighet til hva det sier seg å bety

Oxford English Dictionary inneholder pseudopseudohypoparathyroidism (30 bokstaver).

Det lengste ikke-tekniske ordet i en ordentlig ordbok er flocci­nauci­nihili­pili­fication, med 29 bokstaver. Den inneholder en rekke latinske ord som betyr «ingenting», og er definert som «det å estimere noe som verdiløst», og bruken har blitt sporet helt tilbake til 1741.

Sammensetninger
I antikken Hellas' komedieskuespill Kvinnene i folkeforsamlingen (Ecclesiazousae) , lagde Aristophanes et ord på 183 bokstaver som beskriver en oppskrift ved å sette sammen ingrediensene:
Lopado­te­macho­se­lacho­galeo­kranio­leipsano­drimhypo­trimmato­silphio­parao­melito­katakechymeno­kichlepikossypho­phatto­peristeralektryonop­tekephallio­kigklopeleiol­agoiosiraio­baphetraganop­terygon,

Henry Careys farse Chrononhotonthologos (1743) begynner med setningen: «Aldiborontiphoscophornio! Where left you Chrononhotonthologos?»

James Joyce fant opp ni 101-bokstavers ord i sin roman Finnegans Wake, hvorav det mest kjente er Bababadal­gharagh­takammin­arronn­konn­bronn­tonn­erronn­tuonn­thunn­trovarrhoun­awnskawn­toohoo­hoordenen­thurnuk. Det ordet møter man på første siden, og representerer Adam og Evas fall. Siden ordet kun dukker opp på første siden og i referansene, så er det ikke generelt anerkjent som et ekte ord. Sylvia Plath nevnte ordet i sin halvveis selvbiografiske roman The Bell Jar], når protagonisten leste Finnegans Wake'''.

«Supercalifragilisticexpialidocious» (superkallifragilistiskekspialidarisk), den 34-bokstavers lange tittelen på en sang fra Marry Poppins'', dukker opp i flere ordbøker, men kun som et egennavn definert som en referanse til sangtittelen. Den gitte meningen til ordet er «et ord du kan si når du ikke vet hva du skal si». Ideen og oppfinnelsen av ordet er kreditert til sangskribentene Robert og Richard Sherman.

Reklamesammensetninger
I 1973 så brukte Pepsis markedsføringsfirma, Boase Massimi Pollitt, et 100-bokstavers, men sammensatt, ord, «Lip­smackin­thirst­quenchin­acetastin­motivatin­good­buzzin­cool­talkin­high­walkin­fast­livin­ever­givin­cool­fizzin» i TV- og filmmarkedsføring.

I 1975 så ble det 71-bokstaver, men sammensatte, ordet Twoallbeefpattiesspecialsaucelettucecheesepicklesonionsonasesameseedbun først brukt i en McDonald's-restaurant-reklame for å beskrive et Big Mac-smørbrød.

Referanser

Engelske ord og uttrykk
Superlativer
Phil LaMarr

Phillip «Phil» LaMarr (født 24. januar 1967 i Los Angeles i California) er en amerikansk komiker, skuespiller og stemmeskuesiller.

LaMarr var en av de opprinnelige medlemmene av gruppen som MADtv. Han er også kjent for å spille stemmer i animasjonsserier og videospill som Futurama, Static Shock, Samurai Jack, Justice League, Justice League Unlimited, Star Wars: Knights of the Old Republic II: The Sith Lords, Star Wars: The Clone Wars, Metal Gear Solid 2: Sons of Liberty, Metal Gear Solid 4: Guns of the Patriots, and inFAMOUS.

LaMarr har spilt tre episode i krimserien Castle som psykiateren Dr. Holloway. Han har også blitt sett i Big Time Rush tv-serie som musikk produsent, Hawk.

Tidlig liv og utdannelse
LaMarr ble født i Los Angeles. Han gikk ved Harvard High School i North Hollywood og Yale University i New Haven. Ved Yale var han med å startet opp improvisasjonsteatergruppen Purple Crayon. En av hans største roller ved Yale var tittelkarakteren i den britiske komedien Trevor. Etter at han eksaminerte i 1989 ble han med i sketsj- og improgruppen the Groundlings. Han studerte også improvisasjon ved the Second City og ved iO Chicago med Del Close.

Referanser

Eksterne lenker
 
 

Fødsler i 1967
Skuespillere fra USA
Stemmeskuespillere fra USA
Personer fra Los Angeles
The Warlords

The Warlords (kinesisk: 投名状, pinyin: Tóu míng zhuàng, først lansert som The Blood Brothers) er en kinesisk drama- og krigsfilm (Folkerepublikken Kina/Hongkong) fra 2007, redigert av Peter Chan. Den har Andy Lau, Jet Li, Xu Jinglei og Takeshi Kaneshiro i hovedrollene. 

Handlingen er fra 1860-årene, under Taipingopprøret i det sene Qing-dynastiet i Kina.

Filmen ble innspilt fra desember 2006 i Beijing, Shanghai og i Hengdian World Studios i provinsen Zhejiang, og pågikk til slutten av mars 2007. Postproduksjonsarbeidet ble delt mellom Hongkong, Los Angeles og Bangkok.

Handling 
Historien er lagt i Kina på 1860-tallet, under Taipingopprøret, og var basert på attentatet mot Ma Xinyi i 1870. I begynnelsen er det en konflikt mellom lojalister og opprørere. Men alle lojalistene, forlatt av styrkene til en rivaliserende lojalist-kommandant, blir drept - bortsett fra Qingyun. Han reiser til en landsby i nærheten hvor innbyggerne blir ledet av to menn: Erhu og Wuyang. Han tilbyr sin hjelp til å utføre et raid mot en konvoi, som blir vellykket.

Imidlertid angriper lojalistiske soldater landsbyen kort tid senere, og beslaglegger hele byttet for seg selv. Rundt denne tiden innleder Qingyun også en affære med Erhus kone Liansheng. Siden landsbyboerne er fattige og sultne, overbeviser Qingyun dem om å slåss mot opprørerne. Senere henretter han to unge soldater, etter å ha oppdaget at de har voldtatt kvinner på slagmarken. En dag forsøker Erhu å drepe fiendens sjef ved å snike seg inn i byen i en forkledning.

Etter det han kan observere, er området nesten tom for proviant. Han blir raskt tatt til fange. Men til hans store overraskelse planla fiendens leder allerede å overgi seg, og lar Erhu drepe ham. I bytte ber han Erhu om å love å skåne troppenes liv (som han hevder teller 4 000 medlemmer) og livene til de sivile som er bosatt i andre område. Men etter å ha fått 10 dagers proviant fra en rivaliserende sjef, nekter Qingyun å respektere avtalen - på grunn av mangel på mat og arbeidskraft for å få ansvaret for så mange fanger.

Rolleliste 
 Jet Li som Pang Qingyun
 Andy Lau som Zhao Erhu
 Takeshi Kaneshiro som Jiang Wuyang
 Xu Jinglei som Liansheng

Referanser

Eksterne lenker 
 

Kinesiske dramafilmer
Krigsfilmer
Historiske filmer
Filmer fra 2007
Kinesiskspråklige filmer